মজার মজার ইফতারি | ঘরে বাইরে | Jugantor
শনিবার, ০২ সেপ্টেম্বর ২০১৭
ই-পেপার
ফনেটিক ইউনিজয়
সার্চ

আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
ঘরে বাইরে
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
প্রতিমঞ্চ (২৩ মে, ২০১৭)ঘরে বাইরে (২৩ মে, ২০১৭)সাহিত্য সাময়িকী (১৯ মে, ২০১৭)ইসলাম ও জীবন (১৯ মে, ২০১৭)সুস্থ থাকুন (২০ মে, ২০১৭)সুরঞ্জনা (২২ মে, ২০১৭)অর্থনীতি (২১ মে, ২০১৭)তারাঝিলমিল (১৮ মে, ২০১৭)স্বজন সমাবেশ (১৭ মে, ২০১৭)প্রকৃতি ও জীবন (১৩ মে, ২০১৭)পরবাস (২০ মে, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (১৯ মে, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (২১ মে, ২০১৭)
দ্বিতীয় সংস্করণ
বিচ্ছু
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
ঘরে বাইরে
রাজধানীর খবর
আজকের পত্রিকা / ঘরে বাইরে
প্রকাশ : ২৩ মে, ২০১৭ ০০:০০:০০ | অাপডেট: ২৩ মে, ২০১৭ ০৫:০১:৩০ প্রিন্ট
মজার মজার ইফতারি
রেসিপি দিয়েছেন কানিজ ফাতেমা রিপা আলোকচিত্রী মনির আহমেদ
চিকেন শাসলিক
যা লাগবে : হাঁড় ছাড়া চিকেন ৫০০ গ্রাম, হলুদ মরিচ গুঁড়া এক চা চামচ, আদা রসুন বাটা দুই চা চামচ, গরম মশলা গুঁড়া এক চা চামচ, কাবাব মশলা আধা চা চামচ, গোলমরিচ গুঁড়া আধা চা চামচ, জিরা গুঁড়া আধা চা চামচ, সয়াসস এক চা চামচ, ওয়েস্টার সস এক চা চামচ, চিলিসস এক চা চামচ, টমেটোসস এক টেবিল চামচ, টকদই আধা কাপ, লেবুর রস এক টেবিল চামচ, সরিষা বাটা দুই চা চামচ, টমেটো, ক্যাপসিকাম, পেঁয়াজ কিউব প্রয়োজন মতো, সরিষার তেল ভাজার জন্য, লবণ স্বাদমতো। শাসলিকের কাঠি আট-দশটি।
যেভাবে করবেন : চিকেন ধুয়ে পানি ঝরিয়ে কিউব করে নিন। একটি পাত্রে চিকেন কিউবের সঙ্গে সব উপকরণ ভালো করে মিশিয়ে ৩০ মিনিট ম্যারিনেট করে রাখুন। সাসলিকের কাঠিতে এক পিস চিকেন কিউব, এক পিস ক্যাপসিকাম কিউব, এক পিস পেঁয়াজ কিউব, এক পিস টমেটো কিউব এভাবে একের পর এক গেঁথে নিন। ফ্রাইপ্যানে তেল গরম করে মৃদু আঁচে শাসলিকগুলো ঘুরিয়ে ঘুরিয়ে বাদামি করে ভেজে তেল ঝরিয়ে সস বা চাটনির সঙ্গে গরম গরম পরিবেশন করুন।
স্পেশাল দুধের লাবাং
যা লাগবে : তরল দুধ দুই লিটার, গুঁড়াদুধ এক কাপ, টকদই দুই কাপ, গরম মশলা গুঁড়া পরিমাণমতো, চিনি দুই কাপ, লবণ স্বাদমতো।
যেভাবে করবেন : হাঁড়িতে তরল ও গুঁড়াদুধ ভালো করে মিশিয়ে মাঝারি আঁচে জ্বাল দিন। এবার দেড় কাপ চিনি অল্প অল্প করে দিয়ে ক্রমাগত নাড়তে থাকুন। দুধ ফুটে উঠলে নামিয়ে ঠাণ্ডা করে এক কাপ টকদই ভালো করে মিশিয়ে হাঁড়িতে ঢেলে ঢাকনা দিয়ে ঢেকে কাপড় পেঁচিয়ে ছয়-সাত ঘণ্টা রেখে মিষ্টিদই তৈরি করে নিন। ব্লেন্ডারে মিষ্টি দই এক কাপ, টকদই গরম মশলা গুঁড়া লবণ দিয়ে ভালোভাবে ব্লেন্ড করে ফ্রিজে কিছুক্ষণ ঠাণ্ডা করে গ্লাসে ঢেলে পরিবেশন করুন মজাদার স্পেশাল দুধের লাবাং।
পনির পাকোড়া
যা লাগবে : পনির কুচি দুই কাপ, পাউরুটি কুচি এক কাপ, আদা রসুন বাটা আধা চা চামচ, গোল মরিচ গুঁড়া এক চা চামচ, ধনে-জিরা টালা গুঁড়া আধা চা চামচ, ধনেপাতা কুচি এক টেবিল চামচ, লেবুর রস এক চা চামচ, চার্ট মশলা এক চা চামচ, ডিম দুইটি, সেমাই এক কাপ, তেল ভাজার জন্য, লবণ স্বাদমতো।
যেভাবে করবেন
* একটি পাত্রে পনির পাউরুটি কুচি ও সব মশলা লেবুর রস, লবণ সামান্য পানি দিয়ে ভালোভাবে চটকে কিছুক্ষণ রেখে দিন। ডিম ফেটে সামান্য লবণ গোলমরিচ মিশিয়ে রাখুন।
* সামান্য মিশ্রণ হাতে নিয়ে পছন্দ মতো সেফ আকারে বানিয়ে ফেটানো ডিমে চুবিয়ে সেমাইয়ের গুঁড়া মিশিয়ে গরম ডুবো তেলে বাদামি করে ভেজে তেল ঝরিয়ে সস্ বা চাটনির সঙ্গে গরম গরম পরিবেশন করুন মুখরোচক পনির পাকোড়া।
শাহী হালিম
যা লাগবে : হাড়সহ মাংস এক কেজি, পঁয়াজ কুচি আধা কাপ, আদা-রসুন বাটা দেড় টেবিল চামচ, হলুদ-মরিচের গুঁড়া দুই চা চামচ, পেঁয়াজ বাটা দুই টেবিল চামচ, ধনে-জিরা গুঁড়া এক চা চামচ, গরম মশলা গুঁড়া এক চা চামচ, আস্ত গরম মশলা পরিমাণমতো, টকদই আধা কাপ, সরিষার তেল এক কাপ, লবণ স্বাদমতো।
হালিমের ডাল রান্নার জন্য : হালিম মিক্স চার প্যাকেট, পেঁয়াজ কুচি দুই টেবিল চামচ, আদা-রসুন বাটা দুই চা চামচ, হলুদ-মরিচের গুঁড়া দুই চা চামচ, কাঁচা মরিচ আট-দশটি, শুকনা মরিচ কুচি তিন-চারটি, হালিমের মশলা দুই টেবিল চামচ, পেঁয়াজ বেরেস্তা আধা কাপ, আদা-কাঁচামরিচ-ধনেপাতা কুচি ইচ্ছামতো, মরিচ-ধনে টালা গুঁড়া স্বাদমতো, লেবুর রস ইচ্ছামতো, শসাকুচি ইচ্ছামতো।
যেভাবে করবেন : প্রথম পর্যায় : মাংস টুকরা করে ধুয়ে পানি ঝরিয়ে নিন। একটি পাত্রে মাংস ও সব উপকরণ ভালোভাবে মিশিয়ে এক ঘণ্টা ম্যারিনেট করে রাখুন। হাঁড়িতে তেল গরম করে পেঁয়াজ বাদামি করে ম্যারিনেট করা মাংস দিয়ে কিছুক্ষণ কষিয়ে পরিমাণমতো পানি দিয়ে রান্না করুন।
দ্বিতীয় পর্যায় : হাঁড়িতে পরিমাণমতো পানি হালিম মিক্স, লবণ, আদা, রসুন, হলুদ-মরিচ গুঁড়া দিয়ে নেড়েচেড়ে রান্না করুন। এবার হাঁড়িতে মাংস দিয়ে নেড়ে ঢেকে রাখুন। ফ্রাইপ্যানে চার টেবিল চামচ তেল গরম করে পেঁয়াজ, শুকনা মরিচ হাল্কা ভেজে হাঁড়িতে ঢেলে হালিমের মশলা দিয়ে ক্রমাগত নেড়ে পাঁচ মিনিট পর নামিয়ে বাটিতে ঢেলে আদা, কাঁচামরিচ, ধনেপাতা, শসা কুচি দিয়ে পেঁয়াজ বেরেস্তা ছিটিয়ে লেবুর রস দিয়ে গরম গরম পরিবেশন করুন।
শাহী কাঠি কাবাব
যা লাগবে : মাংসের কিমা ৫০০ গ্রাম, পেঁয়াজ বাটা দুই টেবিল চামচ, আদা-রসুন বাটা এক টেবিল চামচ, গরম মশলা গুঁড়া আধা চা চামচ, শুকনোমরিচ গুঁড়া এক চা চামচ, পেঁপে বাটা এক টেবিল চামচ, পেস্তাবাদাম বাটা দুই চা চামচ, কাজুবাদাম বাটা এক টেবিল চামচ, কিশমিশ বাটা এক টেবিল চামচ, কাবাব মশলা এক চা চামচ, কাঁচামরিচ বাটা দুই চা চামচ, ডিম একটি, জয়িফল-জয়ত্রী গুঁড়া আধা চা চামচ, টকদই দুই টেবিল চামচ, কর্নফ্লাওয়ার দুই টেবিল চামচ, তেল ভাজার জন্য, ঘি এক টেবিল চামচ, লবণ স্বাদমতো, কাঠি পাঁচ-ছয়টি।
যেভাবে করবেন : একটি পাত্রে মাংসের কিমার সঙ্গে সব বাটা গুঁড়া মশলা কর্নফ্লাওয়ার টকদই লবণ ভালো করে মিশিয়ে এক ঘণ্টা ম্যারিনেট করে রাখুন। হাতে সামান্য ঘি মেখে অল্প কিমার মিশ্রণ হাতে নিয়ে মুঠো করে কাঠিতে ভরে ফেটানো ডিমে চুবিয়ে ব্রেডক্রাম্ব মিশিয়ে হাল্কা বাদামি করে ভেজে তেল ঝরিয়ে সস বা চাটনির সঙ্গে গরম গরম পরিবেশন করুন শাহী কাঠি কাবাব।
রেসিপি দিয়েছেন নাজিয়া সুলতানা
আলোকচিত্রী মনির আহমেদ
সসেজ ব্রেড রোল
যা লাগবে : পাউরুটি ৮ পিস (১৪ পিসও করা যায়), সসেজ ৭ পিস (হালকা করে ভেজে অর্ধেক করে কেটে মোট ১৪ পিস করে নিতে হবে), ডিম ১টি, বিস্কুটের গুঁড়া, ভাজার জন্য তেল।
যেভাবে করবেন : পাউরুটির চারপাশের বাদামি অংশ কেটে বাদ দিন। একটি প্লেটে পানি নিন। এক পিস রুটি পানিতে চুবিয়ে তুলে নিন। এক হাতের তালুতে ভেজা পাউরুটি রেখে আরেক তালু দিয়ে চেপে বাড়তি পানি ফেলে দিন। এবার রুটির একপাশে সসেজ দিয়ে রোল করে অন্য পাশের সঙ্গে ভালো করে লাগিয়ে চারপাশ আটকে দিন। এভাবে সবগুলো বানান। শেষে ডিম ফেটিয়ে রোলগুলো চুবিয়ে বিস্কুটের গুঁড়ায় গড়িয়ে ভালমতো কোট করে নিন। এবার চুলায় তেল গরম করে বাদামি করে ভেজে তুলুন।
স্টিম এগ রাইস বল
যা লাগবে : চিকেন কিমা ১ কাপ, বাসমতি চাল পরিমাণ মতো, ডিম সেদ্ধ ৬টি, আদা ও রসুন বাটা আধা চা চামচ করে, গোল মরিচ গুঁড়া আধা চা চামচ, সয়াসস ১ চা চামচ, টমেটো সস ১ চা চামচ, লবণ স্বাদ মতো, পেঁয়াজ ও মরিচ কুচি ১ টেবিল চামচ এবং খাবার রং সামান্য।
যেভাবে করবেন : চাল এক ঘণ্টা ভিজিয়ে রাখুন। চাল থেকে পানি ঝরিয়ে খাবার রং মিশিয়ে একপাশে রেখে দিন। চাল বাদে বাকি সব উপকরণ একসঙ্গে মিশিয়ে নিন। মিশ্রণটি হাতে অল্প করে নিয়ে ভেতরে একটা করে সেদ্ধ ডিম ভরে ছোট ছোট বল তৈরি করে রাখুন। এখন বলগুলো চালে গড়িয়ে নিন। একটি পাতিলে পানি সেদ্ধ হতে দিন। সিদ্ধ পানির ওপর কোনো স্টিলের ছিদ্র করা পাত্র বসিয়ে বলগুলো ছিদ্রযুক্ত পাত্রের ওপর দিয়ে ঢেকে দিন। এভাবে প্রায় ১০ মিনিট ভাপে সেদ্ধ করুন। তারপর নামিয়ে গরম গরম পরিবেশন করুন সস দিয়ে।
স্টাফ পরোটা
যা লাগবে : পরোটা ৫-৬টি, মুরগির বুকের মাংস (সেদ্ধ করা) ১ কেজি। চিকেন স্টক ১ কাপ, চিলি অথবা টমেটো সস ১ কাপ, পেঁয়াজকুচি আধা কাপ, ডিম পোচ ৬টি, অলিভ অয়েল ভাজার জন্য পরিমাণ মতো।
এছাড়াও ফিলিংয়ের জন্য আরও লাগবে : পনির, ক্যাপসিকাম, ব্ল্যাক অলিভ, ফ্রেশ কর্ন।
টপিংয়ের জন্য : সালসা মশলা, ক্রিম অথবা পনির।
যেভাবে করবেন : রান্না করা বুকের মাংস হাত দিয়ে ছিঁড়ে ছিঁড়ে রাখুন। চিকেন স্টক, সস ও পেঁয়াজ কুচি মিশিয়ে চুলায় ফুটে উঠলে আঁচ কমিয়ে ২০ মিনিট রান্না করুন। মাংস মিশিয়ে নামিয়ে ঠাণ্ডা করে নিন। এবার একটি পরোটার উপরে ডিম পোচ ও চামচ দিয়ে সমান করে চিকেনের মিশ্রণটা দিন। চাইলে এই মিশ্রণের ওপরে আরও দিতে পারেন রেড অথবা ব্ল্যাক বিন্স, চিজ, অলিভ ইত্যাদি। এবার রুটি স্প্রিং রোলের মতো করে ভাঁজ করে প্যানে তেল গরম করে একটু গ্রিল করে মাঝখানে কেটে পরিবেশন করুন।
পেপার প্রণ রোল
যা লাগবে : রাইস পেপার ৪টি, মাঝারি সাইজের চিংড়ি ৪টি, রসুন বাটা আধা চা চামচ, লেবুর রস ২ চা চামচ, গোল মরিচ আধা চা চামচ, আদা বাটা আধা চা চামচ, লবণ পরিমাণ মতো, গাজর পাতলা করে কাটা ৪ পিস, শসা পাতলা করে কাটা ৪ পিস, তেল ২ চা চামচ।
যেভাবে করবেন : চিংড়ির খোসা ছাড়িয়ে তাতে সব মশলা দিয়ে ম্যারিনেট করুন ৩০ মিনিট। এবার প্যানে তেল দিয়ে চিংড়িগুলো ভালো করে ভেজে নিন। গরম জলে রাইস পেপার ভিজিয়ে নিন নরম হওয়া পর্যন্ত। এবার রাইস পেপার বিছিয়ে তাতে একটা চিংড়ি, এক পিস শসা ও এক পিস গাজর দিয়ে রোল তৈরি করুন। সার্ভ করুন যেকোনো সসের সঙ্গে।
মিক্স চাট
যা লাগবে : দুই প্রকার ডাল ১ কাপ করে, রাজমা লাল ও সাদা, লেবুর রস ৪ চা চামচ, মিহি চিনি ২ টেবিল চামচ, শসা টুকরা ১ কাপ, টমেটো টুকরা ১ কাপ, চাট মশলা সামান্য, গাজর টুকরা ১ কাপ, পেস্তা, চিনা ও কাজুবাদাম ১ মুঠ।
যেভাবে করবেন : লেবুর রস ও চিনি মিশিয়ে নিয়ে নরম হওয়ার জন্য বিশ মিনিট রেখে দিন। এবার ওপরে চাট মশলা ছিটিয়ে পরিবেশন করুন।
তিন লেয়ার
শরবত
যা লাগবে : আম ২টি, দই আধা কেজি, স্ট্রবেরি ১২টি, বাদাম ১ টেবিল চামচ, মধু, রুহ্-আফজা ১ টেবিল চামচ।
যেভাবে করবেন : প্রথমে আম ছোট টুকরা করে নিতে হবে। এরপর টক দই আর মধু দিয়ে ব্লেন্ড করে ফ্রিজে রেখে দিতে হবে। স্ট্রবেরি, টক দই আর মধু একসঙ্গে ব্লেন্ড করে ফ্রিজে রাখতে হবে যেন একটু জমে যায়। বাকি টক দইয়ে মধু আর বাদাম গুঁড়া করে মিশিয়ে একইভাবে ফ্রিজে রাখতে হবে। একটি গ্লাস নিতে হবে। প্রথমে আম নিয়ে, এরপর রুহ্-আফজা দিয়ে অল্প কিছুক্ষণ ফ্রিজে রেখে এরপর টক দই, স্ট্রবেরি, আমের জুস দিয়ে ঠাণ্ডা ঠাণ্ডা পরিবেশন করুন ৩ লেয়ারের আম-টক দই-স্ট্রবেরি জুস।

আরো পড়ুন
সামিয়া আফরিনের ঈদ রেসিপি
কোরবানির গোশতের নান্দনিক পরিবেশনা
বাজারে মশলার দরদাম
ঈদের সাজে খাবার টেবিল
রান্নায় ঈদ স্পেশাল
ঈদ স্পেশাল রান্না
শীর্ষ খবর
সর্বশেষ খবর
জাতীয়
কোথায় কখন ঈদের নামাজ
রাত পোহালেই পবিত্র ঈদুল আজহা
আন্তর্জাতিক
ভারতে একযোগে ৫ মন্ত্রীর পদত্যাগ
রোহিঙ্গাদের বিরুদ্ধে মাঠে নেমেছে মিয়ানমারের উগ্র বৌদ্ধরা
রাজনীতি
নির্বাচনের জন্য প্রস্তুত করাই মূল চ্যালেঞ্জ
দেশের সার্বভৌমত্ব আজ হুমকির মুখে: খালেদা জিয়া
খেলা
তামিমকে ম্যাচ ফির ১৫ শতাংশ জরিমানা
মুমিনুল কিভাবে একাদশের বাইরে থাকেন?
ডিবি পুলিশের কনস্টেবলকে কুপিয়ে হত্যা
নাফনদে রোহিঙ্গাদের লাশের মিছিল বেড়ে ৪৬
কটিয়াদীতে গণপিটুনিতে ডাকাত নিহত
কোথায় কখন ঈদের নামাজ
ধর্ষণ মামলার যাবজ্জীবন সাজাপ্রাপ্ত আসামি গ্রেফতার
বাংলাদেশের আকাশসীমা লঙ্ঘনে মিয়ানমারকে কড়া প্রতিবাদ
‘ব্লু হোয়েল’ এর অ্যাডমিন রুশ কিশোরী গ্রেফতার
ভালুকায় ছোট ভাইয়ের বৌয়ের দায়ের কোপে ভাসুর খুন
ছোট বোনকে চাকরি দেয়ার আশ্বাস দিলেন স্বাস্থ্যমন্ত্রী
ঈদযাত্রায় সড়কে প্রাণ গেল ১৩ জনের
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
আনন্দ নগর
একদিন প্রতিদিন
খেলা
টিউটোরিয়াল
প্রতিমঞ্চ
শিল্প বাণিজ্য
উত্তরের জনপদ
আবহমান চট্টগ্রাম
বাংলার মুখ
ঘরে বাইরে
শোক সংবাদ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
ডিবি পুলিশের কনস্টেবলকে কুপিয়ে হত্যা       নাফনদে রোহিঙ্গাদের লাশের মিছিল বেড়ে ৪৬       কটিয়াদীতে গণপিটুনিতে ডাকাত নিহত       কোথায় কখন ঈদের নামাজ       বাংলাদেশের আকাশসীমা লঙ্ঘনে মিয়ানমারকে কড়া প্রতিবাদ